Fit-12 ta' Lulju 2017, l-ambaxxaturi tal-UE qablu dwar il-pożizzjoni tal-Kunsill dwar l-abbozz ta' baġit tal-UE għall-2018, qabel in-negozjati mal-Parlament Ewropew li jibdew f'Ottubru. Il-pożizzjoni tal-Kunsill għall-2018 tammonta għal €158.9 biljun f'impenji u €144.4 biljun f'pagamenti, żieda ta' 0.6 % u 7.4 % rispettivament meta mqabbla mal-baġit tal-UE għall-2017. Il-pagamenti jiżdiedu b'mod sinifikanti peress li l-implimentazzjoni tal-programmi għall-2014-2020 hija mistennija li tilħaq ritmu normali wara l-perijodu ta' tnedija inizjali. Il-pożizzjoni tal-Kunsill tiffoka bis-sħiħ fuq miżuri li jistimulaw l-impjiegi u t-tkabbir, isaħħu s-sigurtà u jindirizzaw il-migrazzjoni. Barra minn hekk hija żżomm marġini suffiċjenti taħt il-qafas finanzjarju pluriennali tal-UE għall-2014-2020 fil-każ li jinqalgħu ħtiġijiet mhux mistennija. "Nemmen li l-pożizzjoni tal-Kunsill tipprovdi bażi solida li fuqha jinkiseb baġit tal-UE għall-2018 li permezz tiegħu l-UE tkun tista' tagħmel progress. F'konformità mal-approċċ ġeneralment meqjus għall-baġit, il-Kunsill jipproponi li r-riżorsi jiġu ffokati fuq dawk l-oqsma bl-ogħla valur miżjud. Il-pożizzjoni tal-Kunsill tgħin ukoll lill-UE biex taġixxi b'mod rapidu f'każ li jqumu sfidi ġodda", stqarr Märt Kivine, il-Viċi Ministru Estonjan għall-Finanzi u r-Rappreżentant Speċjali tal-Presidenza għall-baġit tal-UE. Żied jgħid li "qbil f'waqtu b'rabta mal-baġit għall-2018 huwa test tal-kredibbiltà tal-UE u prijorità tal-presidenza". 2017: solidarjetà maż-żgħażagħ mingħajr impjieg u mal-Italja Fit-12 ta' Lulju 2017, il-Kumitat tar-Rappreżentanti Permanenti tal-Kunsill approva wkoll żewġ proposti tal-Kummissjoni li jsaħħu l-appoġġ tal-UE għaż-żgħażagħ mingħajr impjieg meta jkunu qegħdin ifittxu x-xogħol u li jgħinu lir-reġjuni Taljani li ntlaqtu mit-terremoti fl-2016 fil-kompitu tagħhom ta' rikostruzzjoni. L-abbozz ta' baġit emendatorju nru 3 jżid il-baġit tal-UE għall-2017 b'€500 miljun f'impenji għall-inizjattiva favur l-impjieg taż-żgħażagħ. L-abbozz ta' baġit emendatorju nru 4 jimmobilizza €1.2 biljun taħt il-fond ta' solidarjetà tal-UE b'segwitu għat-terremoti f'Abruzzo, Lazio, Marche u Umbria. 2018: fokus fuq l-impjiegi, it-tkabbir, is-sigurtà u l-migrazzjoni L-appoġġ għat-tkabbir u l-ħolqien tal-impjiegi jibqa' waħda mill-prijoritajiet l-aktar importanti tal-Kunsill. Fl-2018, il-Kunsill jixtieq jappoġġa t-tkabbir intelliġenti u inklużiv, b'€76.5 biljun f'impenji u €66.4 biljun f'pagamenti, żieda ta' 2.1 % u 17.5 % rispettivament meta mqabbla mal-2017. L-azzjonijiet iffinanzjati taħt din l-intestatura jinkludu, b'mod partikolari: il-programm tal-UE għar-riċerka u l-innovazzjoni "Orizzont 2020" b'€10.6 biljun f'impenji u €10.8 biljun f'pagamenti, li jikkostitwixxu żieda ta' 2.6 % u 5.8 % rispettivament meta mqabbla mal-baġit tal-UE għall-2017 il-faċilità Nikkollegaw l-Ewropa b'appoġġ għan-netwerks trans-Ewropej fis-setturi tat-trasport, l-enerġija u l-komunikazzjoni, b'€4.3 biljun f'impenji u €2.1 biljun f'pagamenti (+3.9 % u +31.7 %) inkluż il-kontribuzzjonijiet mill-fond ta' koeżjoni Erasmus+, b'€2.3 biljun f'impenji (+9.5 %) u €2.1 biljun f'pagamenti (+13.1 %) il-korpi Ewropej ta' solidarjetà l-ġodda, b'€72.8 miljun f'impenji u €55.7 miljun f'pagamenti l-għajnuna Ewropea għall-aktar persuni fil-bżonn, b'€556.9 miljun f'impenji u €401.4 miljun f'pagamenti l-inizjattiva favur l-impjieg taż-żgħażagħ b'€233.3 miljun f'impenji u €600.0 miljun f'pagamenti jiġi żgurat livell għoli ta' sigurtà l-Kunsill appoġġa l-ammonti proposti mill-Kummissjoni. Dan ifisser li €720.0 miljun f'impenji u €481.2 miljun f'pagamenti jistgħu jintefqu taħt il-fond għas-sigurtà interna biex tissaħħaħ il-protezzjoni tal-fruntieri, tiġi miġġielda l-kriminalità transkonfinali, tiġi stabbilita sistema ta' dħul/ħruġ kif ukoll sistema Ewropea ta' informazzjoni u ta' awtorizzazzjoni għall-ivvjaġġar. Il-Kunsill approva wkoll €719.2 miljun f'impenji u €594.4 miljun f'pagamenti proposti mill-Kummissjoni għall-fond għall-asil, il-migrazzjoni u l-integrazzjoni biex tiġi indirizzata l-pressjoni migratorja . Il-flus ser jgħinu lill-istati membri biex jindirizzaw il-flussi migratorji, jintegraw lill-persuni li għandhom id-dritt li jibqgħu u jreġġgħu lura lil dawk li ma għandhomx dan id-dritt. Il-pożizzjoni tal-Kunsill tinkludi wkoll €200.0 miljun f'impenji u €220.6 miljun f'pagamenti għall-mekkaniżmu tal-UE ta' appoġġ ta' emerġenza fi ħdan l-UE. Dan jippermetti lill-UE biex tgħin lill-istati membri li qed jiffaċċjaw diżastri naturali jew ikkawżati mill-bniedem, bħal pereżempju l-influss għall-għarrieda u massiv ta' refuġjati u migranti. Fir-rigward tan- nefqa amministrattiva , il-Kunsill irrikonoxxa l-isforzi li saru biex tintlaħaq il-mira ta' tnaqqis ta' 5 % fil-persunal. Huwa ssottolinja l-importanza li l-livell tal-persunal fl-istituzzjonijiet kollha tal-UE jinżamm taħt monitoraġġ kontinwu sabiex jiġi żgurat li l-iffrankar li nkiseb ikun dejjiemi. Sommarju tal-abbozz ta' pożizzjoni tal-Kunsill jinsab fit-tabella ta' hawn taħt: Deskrizzjoni Abbozz ta' baġit għall-2018 Pożizzjoni tal-Kunsill dwar l-AB 2018 Tkabbir intelliġenti u inklużiv Kompetittività għat-tkabbir u l-impjiegi Koeżjoni ekonomika, soċjali u territorjali Tkabbir sostenibbli: riżorsi naturali Sigurtà u ċittadinanza Ewropa Globali Amministrazzjoni Intestaturi tal-QFP Strumenti speċjali Riżerva għal għajnuna f'emerġenza Fond Ewropew ta' aġġustament għall-globalizzazzjoni Fond ta' solidarjetà tal-Unjoni Ewropea Approprjazzjonijiet totali a/i: impenji, a/p: pagamenti Il-passi li jmiss Il-Kunsill huwa mistenni jadotta il-pożizzjoni tiegħu formalment fil-bidu ta' Settembru. Din ser isservi bħala mandat għall-presidenza Estonjana biex tinnegozja l-baġit tal-UE għall-2017 mal-Parlament Ewropew. L-impenji huma wegħdiet legali li jintefqu flus fuq attivitajiet li l-implimentazzjoni tagħhom testendi fuq perijodu ta' diversi snin finanzjarji. Il-pagamenti jkopru n-nefqa li tirriżulta mill-impenji li jittieħdu fil-baġit tal-UE matul is-sena finanzjarja attwali u dawk preċedenti.